CELEX: 62012CA0380
Language: lt
Date: 2014-01-23 00:00:00
Title: Byla C-380/12: 2014 m. sausio 23 d. Teisingumo Teismo (dešimtoji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) X BV prieš Staatssecretaris van Financiën (Tarifinės pozicijos — Blukinančioji žemė — Kombinuotosios nomenklatūros 25 skirsnis — 2508 tarifinė pozicija — Sąvoka „perplauti produktai“ — Priemaišų pašalinimas nepakeičiant produkto struktūros — Kombinuotosios nomenklatūros 38 skirsnis — 3802 tarifinė pozicija)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/9
            
         2014 m. sausio 23 d. Teisingumo Teismo (dešimtoji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) X BV prieš Staatssecretaris van Financiën
   
   (Byla C-380/12) (1)
   
   (Tarifinės pozicijos - Blukinančioji žemė - Kombinuotosios nomenklatūros 25 skirsnis - 2508 tarifinė pozicija - Sąvoka „perplauti produktai“ - Priemaišų pašalinimas nepakeičiant produkto struktūros - Kombinuotosios nomenklatūros 38 skirsnis - 3802 tarifinė pozicija)
   2014/C 93/14
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Ieškovė: X BV
   
   
      Atsakovė: Staatssecretaris van Financiën
   
   
      Dalykas
   
   Prašymas priimti prejudicinį sprendimą — Hoge Raad der Nederlanden — Bendrasis muitų tarifas — Prekių klasifikavimas — Blukinanti žemė — Klasifikavimas Kombinuotosios nomenklatūros 2508 40 00 subpozicijoje ar 3802 90 00 subpozicijoje — Priemaišų pašalinimo sąvoka, kaip ji suprantama pagal Kombinuotosios nomenklatūros 25 skirsnio 1 pastabą.
   
      Rezoliucinė dalis
   
   
               1.
            
            
               1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2006 m. spalio 17 d. Komisijos reglamentu (EB) Nr. 1549/2006, I priede pateiktos Kombinuotosios nomenklatūros 25 skirsnio 1 pastaboje įtvirtinta sąvoka „pašalinti priemaišas“ turi būti aiškinama taip, kad ji apima tam tikrų cheminių dalelių, kurių dėl gamtinių sąlygų yra neapdorotame mineraliniame produkte, pašalinimą tiek, kiek šis pašalinimas pagerina nagrinėjamųjų produktų tinkamumą naudoti pagal jiems būdingą paskirtį, ir tai turi patikrinti nacionalinis teismas.
            
         
               2.
            
            
               Reglamento (EEB) Nr. 2658/87, iš dalies pakeisto Reglamentu (EB) Nr. 1549/2006, I priede pateiktos Kombinuotosios nomenklatūros 25 skirsnio 1 pastaba turi būti aiškinama taip, kad produktai, apdoroti naudojant chemines medžiagas ir pašalinant priemaišas, negali būti klasifikuojami KN 2508 pozicijoje, jei minėtas apdorojimas nepakeitė paviršiaus struktūros, ir tai turi nustatyti nacionalinis teismas.
            
         
      (1)  OL C 303, 2012 10 6.